गुजरात में दो दिन में दो मामले, मरने वालों में एक नवजात दूसरा तीन साल का
Gujarat Lion Leopard Attack Case Update गुजरात के अमरोली जिले में दो अलग-अलग घटनाओं में शेरनी और तेंदुए ने दो बच्चों की जान ले ली। इन हमलों में मरने वाला एक बच्चा सिर्फ पांच महीने का था, वहीं दूसरे की उम्र तीन साल थी।
गुजरात के अमरोली जिले में दो अलग-अलग घटनाओं में शेरनी और तेंदुए ने दो बच्चों की जान ले ली। इन हमलों में मरने वाला एक बच्चा सिर्फ पांच महीने का था, वहीं दूसरे की उम्र तीन साल थी। वन विभाग के अधिकारियों ने मंगलवार को इसकी जानकारी दी।
पहली घटना: तीन साल के बच्चे पर तेंदुए का हमला
डिप्टी कंर्सवेटर ऑफ फॉरेस्ट जयन पटेल ने बताया कि पहली घटना सावरकुंडला तालुका के कर्जला गांव की है। यहां सोमवार रात तेंदुए के हमले में एक तीन साल के बच्चे की मौत हो गई। घटना के बाद वन विभाग के कर्मचारियों ने तेंदुए को पिंजरे में बंद कर दिया।
दूसरी घटना: पांच महीने के बच्चे को शेरनी ने मार डाला
दूसरी घटना जिले के लिलिया तालुका के खारा गांव के पास की है। यहां मंगलवार की सुबह एक मजदूर परिवार खेतों में काम कर रहा था। उन्होंने अपने पांच महीने के बच्चे को खेत में पेड़ के नीचे सुलाया था। तभी एक शेरनी बच्चे को उठा ले गई।
परिजनों ने जब बच्चा पेड़ के नीचे नहीं दिखा तो उसकी तलाश शुरू की। कुछ देर बाद बच्चे का सिर मौके से करीब आधा किलोमीटर दूर पड़ा मिला। जयन पटेल ने बताया कि मौके पर मौजूद पैरों के निशान और स्थानीय लोगों के बयान के आधार पर हम यह मानते हैं कि शेरनी ने बच्चे पर हमला किया।
शेरनी को पकड़ने का अभियान जारी
फिलहाल वन कर्मचारियों की टीम इलाके की छानबीन कर रही है। शेरनी को पकड़ने के लिए पिंजरा लगाया जाएगा। उन्होंने कहा कि वन कर्मचारियों की टीमें इलाके की छानबीन कर रही हैं और बाघ को पकड़ने के लिए पिंजरा लगाया जाएगा। दो पशु चिकित्सकों को भी तैयार रखा गया है।
बच्चों पर जंगली जानवरों के हमले की अन्य खबरें भी पढ़ें...
महाराष्ट्र में सुअर ने बच्चे पर हमला किया, घर के बाहर दोस्तों के साथ खेल रहा था
महाराष्ट्र के गोंदिया में 13 मार्च को एक सुअर ने बच्चे पर हमला कर दिया। इससे बच्चा बुरी तरह घायल हो गया। घटना का वीडियो भी सामने आया है जिसमें वीडियो में दिख रहा है कि कुछ बच्चे गोंदिया इलाके में खेल रहे हैं। तभी अचानक से सुअर आया और 10 साल के बच्चे पर झपट गया। उसने कई बार बच्चे पर हमला किया। पढ़ें पूरी खबर...